חתונה ממבט ראשון

חתונה ממבט ראשון (מכונה בקיצור "חתונמי") היא תוכנית מציאות ישראלית, המבוססת על הפורמט הדני Gift Ved Første Blik ("נשואים ממבט ראשון"). הפרק הראשון של התוכנית הישראלית שודר בערוץ 2 על ידי קשת ב-30 באוקטובר 2017. לאחר פיצול הערוץ, התוכנית משודרת בקשת 12.

 סקירת העונות 

 סקירת הזוגות 
 עונה זוגות משתתפים זוגות ממשיכים במעמד ההחלטה זוגות ממשיכים 1 5 2 0 2 7 4 0 3 6 4 1 4 7 3 0 5 7 5 2 6 7 6 1 7 8 4 0סה"כ4728 (59.6%)4 (8.5%)

 רייטינג 
תוכנית סיום העונה הראשונה הניבה 24 אחוזי רייטינג שהיו שיא בצפייה מאז פיצולו של ערוץ 2. באופן כללי, התוכנית נחשבת לכזו עם ממוצע הרייטינג הגבוה ביותר, שנה מאז אותו פיצול, עם 20.5 אחוזי רייטינג.

תוכנית סיום העונה השנייה חולקה לשני חלקים, כאשר הפרק הראשון הניב 22.8 אחוזי רייטינג. לעומת זאת הפרק השני של סיום העונה הניב 22.5 אחוזי רייטינג.

תוכנית סיום העונה השלישית חולקה לשלושה חלקים, כאשר הפרק "ההחלטה", הניב 22.4 אחוזי רייטינג. לעומת זאת הפרק הראשון של "הזוגות היום", ללא השתתפות ניר והגר הניב 22.7 אחוזי רייטינג. הפרק האחרון התמקד במעקב אחר הקשר בין ניר להגר והניב 20.5 אחוזי רייטינג.

תוכנית סיום העונה הרביעית חולקה לשני פרקים של החלטת הזוגות, כאשר הפרק הראשון הניב 18.6 אחוזי רייטינג, והפרק השני של העונה הרביעית הניב 18.7 אחוזי רייטינג.

 פורמט 
התוכנית מבוססת על פורמט דני שאומץ בארצות הברית וזכה שם להצלחה. יוצרי התוכנית הציגו אותה כ"ניסוי חברתי חדשני". התוכנית מפגישה זוגות שלא הכירו זה את זה, מתוך מאגר גדול יותר של משתתפים פוטנציאלים, ולטענת יוצרי התוכנית הזוגות נבחרים על ידם באופן "מדעי".

בתחילת העונה מוצגת בחירת הזוגות המשתתפים על ידי צוות המומחים, תוך התייחסות לפן האישי, החברתי, המקצועי ולמשיכה הפוטנציאלית ביניהם.
לאחר מכן, המשתתפים מקבלים הודעה כי בעוד זמן קצר הם עתידים להשתתף בתוכנית ולהינשא. בפרקים הראשונים משודרים טקסי החתונה וההיכרות בין הזוגות, אשר נפגשים לראשונה במעמד החתונה.

הזוגות יוצאים לאחר החתונה לירח דבש של שלושה ימים בחוץ לארץ. לאחר חזרתם לישראל מתגורר הזוג תחת קורת גג אחת. לאורך התקופה שבה הזוג חי יחד, הוא מצולם במפגשים עם צוות המומחים שדנים איתם בהתפתחות הקשר ביניהם, בקשיים ובפתרונות.

לאורך הסדרה מוצגים קטעים בהם מדבר כל אחד מבני הזוג למצלמה ומספר על רגשותיו, וקטעים מצולמים בהם צוות המומחים מנתח את הקשר הנרקם. כמו כן, מוצגות פגישות של הזוגות עם בני משפחותיהם ועם חבריהם, יחד עם בן הזוג המיועד או בלעדיו ואת התגובות השונות שהסיטואציה יוצרת.

במהלך העונה מתרחש פרק "מפגש הזוגות" שבו הזוגות המשתתפים נפגשים לראשונה עם הזוגות האחרים. המפגש, המתרחש באתר נופש, מציג את הדינמיקה בין הזוגות ובינם לבין עצמם, תוך שהם משווים לראשונה בין המערכת הזוגיות שלהם לבין מערכות זוגיות אחרות באותה פלטפורמה.

בפרק הסיום של העונה מוצגת ההחלטה של בני הזוג האם להמשיך יחד לאחר סיום הצילומים או להיפרד. מספר ימים לאחר מכן משודר פרק מעקב, העוסק במה שהתרחש בין הזוגות מרגע סיום הצילומים.

 צוות וזוגות 
בארבע העונות הראשונות הגיש עידו רוזנבלום את התוכנית.
הצוות שבחר את הזוגות המיועדים בעונה הראשונה כלל את פרופ' אהרון בן-זאב, מומחה בחקר רגשות, ד"ר ליאת יקיר, דוקטור לגנטיקה מולקולרית, ד"ר עירית לוי, פסיכולוגית קלינית וד"ר תלמה כהן, מטפלת זוגית ומשפחתית.

בעונה השנייה צוות המומחים הוחלף ברובו והורכב מד"ר יעל דורון, פסיכולוגית ואנליטיקאית קבוצתית, דני פרידלנדר, פסיכולוג קליני מומחה, וד"ר ליאת יקיר, שהשתתפה גם בעונה הראשונה. בעונה 4 יקיר פרשה והוחלפה במעיין בוימן-משיטה. טרם עליית עונה 5 הודיע פרידלנדר כי אינו ממשיך לעונה הבאה ובמקומו בעונה 6 משתתף גלעד הורוביץ.
בעונה 8 הפסיכולוגית ד"ר כלנית בן ארי תצטרף לצוות המומחים במקום בוימן-משיטה.
המשתתפים שהגיעו לצילומי התוכנית לא ידעו כי המפגש הראשון עם בן הזוג הפוטנציאלי יהיה מתחת לחופה, בטקס נישואין. שלא כמו בפורמט האמריקאי שבו אכן נישאו הזוגות, בפורמט הישראלי נערך לזוגות טקס סמלי שאינו תקף במדינת ישראל (כלומר לא חתונה כדת משה וישראל), והוא כלל בגדי חתן-כלה, חופה ומסיבת חתונה. לאחר טקס החתונה יוצאים בני הזוג לירח דבש, ואחריו עוברים לגור יחדיו. בתקופה זו ממשיכות מצלמות הסדרה ללוות אותם. בתום 42 ימים על הזוג להחליט האם הם רוצים להמשיך לחיות יחדיו או להיפרד. הפרידה של הזוג לא כרוכה בהסכמי גירושין, מאחר שמדובר בטקס שאינו מחייב את הרשויות.

בעונה השלישית השתתפו לראשונה בני זוג בשנות החמישים לחייהם, עבורם הזוגיות בתוכנית מהווה "פרק ב".

בעונה החמישית השתתפו לראשונה זוג גאה.

בעונה השישית מספר שיא של ארבעה זוגות המשיך להיות בזוגיות לאחר צילום התוכנית.

הזוגות המשתתפים
 עונה 1 
 #זוגגילעיסוקירח דבשמעמד ההחלטהסטטוס זוגיות 1טל כוכבא34עורך דיןצרפתהמשיכונפרדו (לאחר כשנה)אחווה סיטבון32רואת חשבון 2תומר אביטל34עיתונאי עצמאיאיטליה-נפרדו טרם סיום התוכניתעדי גרדוס30ברמנית 3אלעד שאמי34קב"ן בצה"לצרפתנפרדו-רלי לוי37מנהלת אדמיניסטרטיבית רפואית 4חיים מאיירס35מדריך איטליההמשיכונפרדויעל פולקמן31מהנדסת רפואית 5אלי ביז'אווי30מדריך שייטמונטנגרונפרדו–מיקאלה גוטנמכר31אשת מכירות

 עונה 2 
 # זוג גיל עיסוקירח דבשמעמד ההחלטהסטטוס זוגיות 1בת אל לוי34אדריכליתפראגהמשיכונפרדויוגב אלקיים34מהנדס תוכנה 2צוקית אשכולי29מורה לתיאטרון ולתנועהפאפוסהמשיכו נפרדודודו כהן35עובד ברשות האכיפה והגבייה 3שירי קופפרברג35עורכת דיןציריךהמשיכונפרדו לאחר כשנתייםלירן לוי42מנהל לקוחות בחברה לציוד רפואי 4אפרת יוגב34מעצבת פניםמדריד -נפרדו לאחר ירח הדבששחר משה36מורה לחינוך גופני 5דקלה דאיטי31רואת חשבוןברצלונהנפרדו–אלון עייני37יועץ עסקים6שרונה מרלין35מעצבת תכשיטים ומדריכת סקימילאנוהמשיכונפרדוליאור לביא34איש רכש במשרד הביטחון7אורטל יהלומי32מורה למדעיםוינהנפרדו–עידו חמדי36ראש צוות בחברת הייטק

 עונה 3 
 # זוג גיל עיסוקירח דבשמעמד ההחלטהסטטוס זוגיות 1דובי עמירה57גננתמנצ'סטרנפרדו–אריק חביב58קבלן ויזם נדל"ן 2דניס רוסקוב31מהנדס תוכנהניסהמשיכו נפרדוהדר ברייר33מורה לבלט וביולוגית3נעם קציר34יזם ותושב חוזר מאוסטרליהליסבוןהמשיכונפרדורוני לוי36יזמת, בעלת עסק לבגדי ים במיאמי4ניר פור40דוקטור לכימיה, עובד בחברת הייטקמוסקבההמשיכונשואים + 2הגר משה39דוקטור למדעי המוח, רופאה5אמיר זהבי30עובד בחברת היי-טקברליןהמשיכונפרדודנית ליבנת31עורכת דין6מאור פינקלשטיין35מסעדןאמסטרדם -נפרדו טרם סיום התוכניתמור לרמן31עורכת דין

 עונה 4 
 # זוג גיל עיסוקירח דבשמעמד ההחלטהסטטוס זוגיות 1קארין שניידרמן29סטודנטית לטיסה, מנהלת אופרציה עסקיתלימןהמשיכונפרדו (אחרי שבועיים)איתמר עמי32עובד בחברת היי-טק 2מעיין רובין33שחקנית, יוצרת תוכן שיווקי לחברותסיישל -נפרדו טרם סיום התוכניתעמרי קראוס33רופא שיניים 3מנור בר-טוב33אדריכלית שימור מבניםירושלים -נפרדו טרם סיום התוכניתבן נדל38גנן ילדים 4שני יוסיפון36מנהלת חברה לפיתוח עסקי סיישלנפרדו–דני זיסקינד38מנהל חברת פרסום באינטרנט 5ניצן שיק33עובדת סוציאלית סיישלהמשיכונפרדו (אחרי 3 חודשים)עמנואל "מנו" כהן36מנהל מרקטינג בחברת היי-טק 6הדס שוורץ32עו"ד ומנהלת קשרי לקוחות בחברת תמ"אצופרנפרדו–שי יעקובוביץ'32מנהל חברת נדל"ן במיאמי 7עינת בן-משה32רואת חשבוןרמות נפתליהמשיכונפרדולירון פז30יועץ אסטרטגי

עונה 5
 # זוג גיל עיסוקירח דבשמעמד ההחלטהסטטוס זוגיות 1מעיין דורי33דוגמנית, אדריכליתמלדיבייםהמשיכו נפרדובן אביבי35מסעדן, מנהל מפעל 2מאי שכטר יחזקאל31אחות מיילדתפרובאנסהמשיכוידועים בציבור + 2משה יחזקאל33עורך דין פלילי3רינת כץ30אחותסיציליה - נפרדו טרם סיום התוכניתדניאל אשד31סטודנט לתואר שני לביו רפואה4קטיה אברבוך34רופאה מתמחה פרובאנסהמשיכונשואים + 1ליאור אורן32מהנדס תוכנה5גיא דלאל39רואה חשבון, מאמן ריצה סיציליההמשיכו נפרדומתן וייס33רופא שיניים6ליעד דון38מורה סיישל - נפרדו טרם סיום התוכניתלימור ויינשטיין38מתכננת עירונית7עידית (עדי) אליהו35עובדת במשרד ראש הממשלהפורטוגלהמשיכו נפרדורפאל יונתן עמר39בעל חנות קפה, נדל"ן

עונה 6
 # זוג גיל עיסוקירח דבשמעמד ההחלטהסטטוס זוגיות 1עינב כפיר35מורהסיישלהמשיכונשואיםרז איתן31מוזיקאי 2נעם כהן36עובדת סוציאליתספרדהמשיכו נפרדו (אחרי 7 חודשים)משה בן דוד32איטום גגות 3יואנה בויב35רואת חשבון ועורכת דיןמלדיבייםהמשיכו נפרדו (אחרי שנה)תומר בדוג35חוקר בינה מלאכותית 4רותם פיינברג32מנהלת רווחה ומפיקה בחברת נדל"ןמרוקוהמשיכו נפרדו (אחרי שבועיים)רונן מיימון38עורך דין 5מור רדמי34עובדת בחברת הייטקצרפת - נפרדו טרם סיום התוכניתשניר שלו35מהנדס תוכנה 6חן דריקס35מפעילה תוכנית העשרה בבית ספרמרוקוהמשיכו נפרדו (אחרי שנה)יוסי עזרא35מנהל מפעל בטון 7טל רואה36 מעצבת חנויות וחלונות ראווה מאוריציוסהמשיכו נפרדו (אחרי שנה)רון שוורץ37מנהל תפעול בתחנות כוח סולאריות

 עונה 7 
 # זוג גיל עיסוקירח דבשמעמד ההחלטהסטטוס זוגיות1מינדי ארליך37עורכת דין ותסריטאיתספרדהמשיכונפרדו (אחרי שנה)אסף שטרית40איש הייטק2איילה מינקר33זמרת בעלת עסק עצמאיסיישל -נפרדו טרם סיום התוכניתשחר גל40מנחה קבוצות גמילה3רוני צדקא32א. שילוב אוכלוסיות מיעוטים בהייטקתאילנדהמשיכונפרדו(אחרי חודש)שקד ביטון31דובר של חבר כנסת4חיה בוקובזה34עובדת סוציאלית ומנהלת אגף רווחהצרפת -נפרדו טרם סיום התוכניתמור זר33סמנכ"ל תפעול במפעל משפחתי5בר סימור33רופאהספרדהמשיכונפרדו זמן קצר לאחר סיום התוכניתאור (אורי) הופנונג36סטארטאפיסט6איזבל עיני35מנהלת נכסים בחברת נדלןתאילנד -נפרדו טרם סיום התוכניתנועם בן שימול37מנהל שירות לקוחות בחברת לוגיסטיקה7חן גולן34רואת חשבוןצרפתהמשיכונפרדו (אחרי חודשיים)ברק מור33מרצה לקבלת החלטות8אופיר חייט38צלם ויוצר תוכןסיישלנפרדו–אולה גל32מנהלת קשרי לקוחות VIP

ביקורת על הפורמט
הדס גרופר, עובדת סוציאלית קלינית המתמחה בטיפול זוגי ומשפחתי, טוענת כי התהליך של התגברות על דפוסים שמלווים לפעמים מילדות הוא קשה ואורך שנים. אין שום סיכוי שתוכנית טלוויזיה הנמשכת 42 יום ומלאה במניפולציות רגשיות תוכל לסייע באמת לאנשים לעבור תהליך רגשי מורכב כל כך. למעשה, בכל פעם שנראה שהמשתתפים מנסים להגן על עצמם מהתהליך האומלל אליו נכנסו, מגיעה ההפקה עם מסר שהתגובה הטבעית הזאת היא עדות לאופי הבעייתי שלהם ושהיא פוגעת ב"תהליך" שהם באו לעבור. תחת אצטלה של ניסיון ליצור קירבה, היא שופכת עוד דלק רגשי למדורת הכאב. לדעתה של המטפלת, הקהל הישראלי לא היה משתף פעולה עם תוכנית המצהירה בגלוי שהיא מעוניינת לייצר זמן פרסום מטראומות ומצוקות של אנשים אחרים, ושאין שום סיכוי שיצא מזה משהו ולכן היא מוכרת תקווה שקרית בעטיפה של חופה.

פרסים ומועמדויות
שנהפרסקטגוריהמועמדותתוצאהסימוכין2023פרסי האקדמיה לטלוויזיהתוכנית דוקו-ריאליטיחתונה ממבט ראשון – עונה 5ליהוק בתוכנית ריאליטי ו/או דוקו-ריאליטינדב יצחקי

 ראו גם 
 חתונה ממבט שני

 קישורים חיצוניים 

 דני פרידלנדר דף אישי באתר פסיכולוגיה עברית
 יעל דורון דף אישי באתר פסיכולוגיה עברית
 אור נוף, הדס בשן, "חתונה ממבט ראשון": רומנטית על אמת או צינית ומזויפת?, באתר מגזין את, 21 בנובמבר 2017







הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט דני
קטגוריה:זוכי פרס האקדמיה לטלוויזיה: תוכניות וסדרות
קטגוריה:חתונה בתרבות
קטגוריה:זוגיות